ສະມາຊິກສະພາ ສະຫະລັດ ດີ້ນຮົນ ຊອກຫາຂໍ້ແກ້ໄຂ ຕໍ່ການຫຼັ່ງໄຫຼ ຂອງ ຜູ້ຍົກຍ້າຍຖິ່ນຖານ ຢູ່ເຂດຊາຍແດນ
ຂໍ້ແກ້ໄຂໄລຍະຍາວ ຕໍ່ການໂຕ້ແຍ້ທີ່ມີມາດົນນານ ກ່ຽວກັບ ຄົນເຂົ້າເມືອງ ແມ່ນຈະຊອກຫາໄດ້ຍາກ ຍິ່ງກວ່າເກົ່າ. 
ບັນດາສະມາຊິກສະພາ ສະຫະລັດ ແມ່ນກຳລັງດີ້ນຮົນທີ່ຈະຊອກຫາຂໍ້ແກ້ໄຂຕໍ່ຕົວເລກທີ່ເພີ່ມຂຶ້ນຂອງເດັກນ້ອຍຍົກຍ້າຍຖິ່ນຖານທີ່ບໍ່ໄດ້ມານຳພໍ່ແມ່ ຢູ່ເຂດຊາຍແດນ ລະຫວ່າງ ສະຫະລັດ ກັບ ເມັກຊິໂກ ນັກຂ່າວປະຈຳສະພາຂອງວີໂອເອ ແຄເທີຣິນ ກິບສັນ (Catherine Gypson) ມີລາຍ ງານ ກ່ຽວກັບ ຄວາມຫຍຸ້ງຍາກດັ່ງກ່າວ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ເດັກນ້ອຍຢ່າງໜ້ອຍ 40 ຄົນໄດ້ຖືກຄວບຄຸມຕົວຢູ່ໃນຕູບຜ້າພວກນີ້ຢູ່ເຂດຊາຍແດນລະຫວ່າງ ສະຫະລັດ ກັບ ເມັກຊິໂກ, ເຊິ່ງແມ່ນເດັກນ້ອຍຈຳນວນນຶ່ງ ທີ່ ບໍ່ມີພໍ່ແມ່ຕິດຕາມມານຳ ປະມານ 4,200 ຄົນ, ຜູ້ທີ່ໄດ້ສ້າງຄວາມຕົກໃຈຕໍ່ບັນດາເຈົ້າໜ້າທີ່ ສະຫະລັດ ໃນສອງສາມອາທິດທີ່ຜ່ານມານີ້, ທີ່ໄດ້ເຮັດໃຫ້ລັດຖະບານທ່ານ ໄບເດັນ ອອກມາກ່າວປ້ອງກັນຕົນເອງ ທ່ານ ອາເລຮານໂດຣ ມາຢໍຄາສ, ລັດຖະມົນຕີກະຊວງຮັກສາຄວາມປອດໄພພາຍໃນໄດ້ກ່າວວ່າ “ພວກເຮົາບໍ່ໄດ້ຂັບໄລ່ເຂົາເຈົ້າຄືລັດຖະບານທ່ານ ທຣຳ ໄດ້ເຮັດ ພວກເຮົາຮັບເອົາເດັກນ້ອຍພວກນັ້ນ ແລະເອົາເຂົາເຈົ້າໄປໄວ້ຢູ່ບ່ອນເບິ່ງແຍງ ແລະ ການຄວບຄຸມຂອງຫ້ອງການສາທາລະນະສຸກ ແລະ ການບໍລິການມະນຸດ, ຈົນກວ່າພວກເຮົາຈະສາມາດໃຫ້ເຂົາເຈົ້າຖືກເບິ່ງແຍງໂດຍພໍ່ແມ່ຂອງ ເຂົາເຈົ້າ ” ການເພີ່ມຂຶ້ນຄັ້ງຫຼ້າສຸດຢູ່ເຂດຊາຍແດນອາດເປັນຍ້ອນສ່ວນນຶ່ງຂອງທັດສະນະຄະຕິທີ່ວ່າ, ພາຍ ໃຕ້ລັດຖະບານທ່ານ ໄບເດັນ, ຕອນນີ້ ອາເມຣິກາ ແມ່ນໃຫ້ການຕ້ອນຮັບຕໍ່ພວກຜູ້ຂໍລີ້ໄພຫຼາຍຂຶ້ນ ອົງການການຄຸ້ມຄອງເຫດສຸກເສີນລັດຖະບານກາງຕອນນີ້ແມ່ນກຳລັງກ້າວເຂົ້າມາຊ່ວຍເຫຼືອ ທ່ານນາງ ເຈັນ ຊາກີ, ໂຄສົກທຳນຽບຂາວ ໄດ້ກ່າວວ່າ “ນີ້ແມ່ນນຶ່ງໃນຫຼາຍບາດກ້າວທີ່ທ່ານປະທາ ນາທິບໍດີຮູ້ສຶກຈະຊ່ວຍໄດ້, ບໍ່ແມ່ນກາຍເປັນການແກ້ໄຂບັນຫາສຸດທ້າຍ, ແຕ່ຊ່ວຍເລັ່ງການດຳເນີນການ, ຊ່ວຍຮັບປະກັນວ່າປະຊາຊົນຜູ້ທີ່ຂ້າມເຂດຊາຍແດນແມ່ນສາມາດເຂົ້າຫາການເບິ່ງແຍ່ງສຸ ຂະພາບ ແລະ ການແພດ ເຫັນໄດ້ຊັດວ່າຕົວເລກແມ່ນໃຫຍ່ຫຼາຍ ນີ້ແມ່ນສິ່ງທ້າທາຍທີ່ໃຫຍ່ ” ບັນດາສະມາຊິກພັກຣີພັບບລີກັນທີ່ຢ້ຽມຢາມເຂດຊາຍແດນເວົ້າວ່າ ທ່ານ ໄບ ເດັນ ໄດ້ເຮັດໃຫ້ບັນ ຫາຮ້າຍແຮງຂຶ້ນ ບາງຄົນອ້າງວ່ານະໂຍບາຍຂອງທ່ານໄດ້ອະນຸຍາດໃຫ້ຜູ້ຕ້ອງສົງໄສກໍ່ການຮ້າຍ ຂ້າມເຂົ້າມາໃນ ສະຫະລັດ ທ່ານ ເຄວິນ ແມັກຄາທີ, ຜູ້ນຳສຽງສ່ວນນ້ອຍສະພາຕໍ່າກ່າວວ່າ “ສຸຂະພາບຂອງປະເທດນີ້, ຄວາມປອດໄພ ແລະ ຄວາມໝັ້ນຄົງຂອງຄົນອາເມຣິກັນ ແລະ ເຂດຊາຍແດນຂອງພວກເຮົາແມ່ນວຽກ ງານຂອງປະທານາທິບໍດີ ” ຂໍ້ແກ້ໄຂໄລຍະຍາວຕໍ່ການໂຕ້ແຍ້ທີ່ມີມາດົນນານ ກ່ຽວກັບ ຄົນເຂົ້າເມືອງແມ່ນຈະຊອກຫາໄດ້ຍາກຍິ່ງກວ່າເກົ່າ ພັກເດໂມແຄຣັດໃນສະພາຕໍ່າແມ່ນມີກຳນົດທີ່ຈະຮັບຜ່ານກົດໝາຍທີ່ຈະປົກປ້ອງກຳມະກອນຊາວ ນາ ແລະ ຄົນເຂົ້າເມືອງທີ່ບໍ່ມີເອກະສານທີ່ຖືກພາເຂົ້າມາ ສະຫະລັດ ຕັ້ງແຕ່ຕອນຍັງນ້ອຍບໍ່ໃຫ້ຖືກເນລະເທດ, ເຊິ່ງແມ່ນສອງພາກສ່ວນຂອງແຜນການປະຕິຮູບຄົນເຂົ້າເມືອງຂອງທ່ານ ໄບເດັນ ທີ່ຈະສະໜອງສະຖານະພາບທາງກົດໝາຍສຳລັບສ່ວນຫຼາຍຂອງຄົນເຂົ້າເມືອງ 11 ຄົນ ທີ່ອາໄສຢູ່ໃນເງົາມືດນັ້ນ ສະມາຊິກສະພາສູງ ສັງກັດພັກເດໂມແຄຣັດ ທ່ານ ບອບ ເມເນັນເດສ ໄດ້ກ່າວວ່າ “ມັນຈະເຮັດໃຫ້ລະບົບຂອງພວກເຮົາທັນສະໄໝຂຶ້ນ, ສະໜອງຊ່ອງທາງໃນການໄດ້ຮັບສັນຊາດສຳລັບປະຊາຊົນທີ່ເຮັດວຽກໜັກໃນຊຸມຊົນຂອງພວກເຮົາ, ຮວມຕົວຄອບຕົວໃໝ່ ແລະ ຂະຫຍາຍໂອກາດສຳລັບຄົນເຂົ້າເມືອງທີ່ຜິດກົດໝາຍ ” ແຕ່ກົດໝາຍນິຕິບັນຍັດທີ່ກວ້າງຂວາງນັ້ນແມ່ນບໍ່ມີໂອກາດທີ່ຈະຖືກຮັບຜ່ານໃນສະພາສູງ, ບ່ອນທີ່ພັກເດໂມແຄຣັດມີສຽງສ່ວນຫຼາຍທີ່ໃກ້ຄຽງທີ່ສຸດ ແລະ ສະມາຊິກພັກຣີພັບບລີກັນຫຼາຍຄົນໄດ້ປະຕິເສດສິ່ງທີ່ເຂົາເຈົ້າເຫັນວ່າເປັນການໃຫ້ອະໄພຍະໂທດແກ່ຄົນທີ່ບໍ່ມີເອກະສານ ທ່ານ ນອມ ອອນສໄຕນ໌ ຈາກສະຖາບັນວິສາຫະກິດອາເມຣິກັນ ໄດ້ກ່າວວ່າ “ມັນມີວຽກງານ ກ່ຽວ ກັບ ການຮັບມືກັບຄົນເຂົ້າເມືອງທີ່ອາດຖືກຮັບຜ່ານໂດຍການສະໜັບສະໜູນຂອງສອງພັກການເມືອງ ແລະ ໂຄງການ DACA ແມ່ນຢູ່ລຳດັບທີ່ສູງສຸດຂອງລາຍຊື່ນັ້ນຢ່າງແນ່ນອນ, ມັນໄດ້ມີການສະໜັບສະໜູນຢ່າງກວ້າງຂວາງສຳລັບພວກນັກຝັນນັ້ນ ບັນຫາທີ່ຊັບຊ້ອນຕ່າງໆແມ່ນອັນທີ່ປະ ກອບມີຄວາມປອດໄພຢູ່ເຂດຊາຍແດນໂດຍກົງ ແລະ ເສັ້ນໄປສູ່ການໄດ້ຮັບສັນ ຊາດສຳລັບຄົນຜູ້ທີ່ໄດ້ມາຢູ່ ສະຫະລັດ ເປັນເວລາດົນນານ ” ການນຳໃນສະພາສູງເວົ້າວ່າ ກົດໝາຍທີ່ນ້ອຍກວ່າໃນສະພາຕໍ່າສອງອັນຈະຖືກນຳມາລົງຄະແນນສຽງໃນເດືອນເມສານີ້